Lav et referat af nedenstående tekst:

Tekst:
Et flertal i byrådet i Rebild Kommune har tirsdag indgået budgetforlig for årene 2021 til 2024. Borgerne i Rebild kan blandt andet se frem til en skattelettelse på 0,17 procent. Det svarer til ialt 8,1 millioner kroner i 2021. Derudover skal der ansættes flere hænder til at tage sig af det stigende antal børn og ældre i kommunen. Også midler til arbejdsmarkedsområdet for at tackle de stigende udgifter som følge af coronakrisen er der fundet penge til i budgettet. Samlet set er der tilført 62 millioner kroner til budget 2021. - Den positive udvikling, vi har set de seneste par år, fortsætter for Rebild Kommune. Som følge af det stigende børnetal, tilføres dagtilbud og skoler 4 millioner kroner. Vi bliver også flere ældre i kommunen, og ældreområdet tilføres derfor 3 millioner kroner. Desværre har coronakrisen kostet mange jobs, og derfor tilføres arbejdsmarkedsområdet 30 millioner kroner primært til flere borgere på dagpenge, siger borgmester Leon Sebbelin. Anlægsbudgettet for de kommende 4 år bliver på over 400 millioner kroner. - Det er det højeste niveau, vi har ligget på, og det vil betyde et markant løft både af kommunens faciliteter og i ny infrastruktur til kommunens borgere. Det gælder f.eks. børnehaver, byudvikling i hele kommunen og kultur- og fritidsfaciliteter, siger en tilfreds borgmester. 21 ud af 25 medlemmer af byrådet i Rebild Kommune indgik tirsdag budgetforliget. Det Radikale Venstre, Det Konservative Folkeparti, Socialdemokratiet og Venstre står bag aftalen. Andre mærkesager, der er fundet penge til i budgettet: Investeringer i børn og unge - specialpædagogiske indsatser. Der afsættes 1 mio. kr. i 2021 og 2,5 mio.kr. fremover til denne indsats. Tildeling til skoler og dagtilbud generelt løftes i overslagsårene således med 3 mio. til skoler i 2022 og 3 mio. kr. til både dagtilbud og skoler i 2023. I 2024 løftes dette til 4, 5 mio. kr. til både skoler og dagtilbud. Sundhedsplejen får flere opgaver og styrkes med flere ressourcer fra 2022. Der bygges to nye daginstitutioner i Rebild Kommune: én i Nørager i 2021 til erstatning og udvidelse af eksisterende børnehave og én i Støvring i 2021-22 for at få plads til de stadigt flere børn. Flere midler til tilbud til borgere med kronisk sygdom. Stigningen i antallet af borgere, der får demens, imødekommes også med flere ressourcer til udredning og tilrettelæggelse af pleje og omsorg. Den samlede kapacitet af plejeboliger reduceres i de kommende år. I stedet udbygges antallet af specialiserede demensboliger. Ny omfartsvej omkring Støvring - Ny Nibevej. Omfartsvejen skal føre den gennemgående og tunge trafik uden om de nye attraktive boligområder i Støvring syd. Nye boliggrunde i Nørager og Ravnkilde, som supplerer de byggemodninger, der allerede er finansieret i indeværende år i Haverslev og Sørup. Årlig pulje til grøn omstilling på 1 mio. kr. hertil. Kilde: Rebild Kommune

Referat:
Lavere skat, flere penge til kronisk syge og to nye daginstitutioner er noget af det, byrådet i Rebild har fundet penge til.